**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2018. november 21-i ülésére)

**TÁRGY: BESZÁMOLÓ A KISKŐRÖSI HÍREK 2018. ÉVI TEVÉKENYSÉGÉRŐL**

Kiskőrös Város Képviselő-testülete 71/2016. sz. képv. test. határozatában döntött arról, hogy Kiskőrös Hírek elnevezéssel helyi önkormányzati tulajdonú időszaki kiadványt alapít. Az újság egy időszakos sajtótermék, amely havonta egy alkalommal 5800 példányban jelenik meg és ingyenesen hozzáférhető. A Kiskőrösi Hírek kiadója a Petőfi Sándor Városi Könyvtár. A kiadott lap tartalmával kapcsolatos munkálatokat a szerkesztőbizottság végzi, amely felelős a lapban megjelenő tartalomért. A szerkesztőbizottság tagjai Turán Istvánné (elnök, felelős szerkesztő), Boda Lajosné tag, dr. Turán Csaba tag.

A Kiskőrösi Hírek működésére és kiadására vonatkozó szabályzat 7.2. pontja értelmében:

*„7.2. A szerkesztőbizottság évente 1 alkalommal – november hónapban – beszámol tevékenységéről a Képviselő-testületnek.”*

A szerkesztőbizottság elkészítette határozat-tervezet mellékletét képező beszámolót. A beszámolóban a bizottság elnöke bemutatja a 2018. évi tevékenységet.

A fentiek alapján javaslom, hogy a Képviselő-testület a Kiskőrösi Hírek 2018. évi beszámolóját a határozat-tervezet mellékletében foglaltak szerint fogadja el.

**Kiskőrös, 2018. november 13.**

**Domonyi László sk.**

**polgármester**

**HATÁROZAT-TERVEZET**

A Képviselő-testület a Kiskőrösi Hírek szerkesztőbizottságának 2018. évi beszámolóját a határozat-tervezet mellékletében foglaltak szerint elfogadja.

**Felelős:** polgármester

**Határidő:** azonnal